468 



Mentum brevissimum, trapezoideum, penicillis nullis. Sti- 

 pes palporum labialium obconicus, paulo longior quam latior, 

 snpra mhmtissime squamose mucronulatus, parce setulosus, 

 barba laterali nulla. Palpi labiales palpis maxillaribus quinta 

 parte longiores iisque duplo crassiores; articulus primus triplo 

 longior quam crassior, subclavatus, secundus hoc dimidio lon- 

 gior, subuliformis, parte terminali tenerrima, sub apicem con- 

 stricta. Ligula brevis, lata, rotundata, multisetosa. 



Scuta tergorum thoracis convexa, non marginata, canali- 

 cula media tenui. ■ Prothorax capite sexta parte angustior, qua- 

 dratus, paulo latior quam longior, lateribus subrectis, angulis 

 anticis obtusiusculis, posticis late rotundatis; impressiones 

 musculares profundæ, binæ, rotundatæ. Mesothorax et meta- 

 thorax magnitudine æquales, prothorace quinta parte latiores; 

 impressiones musculares profundæ, ferme discoidales, rotundatæ. 



Pedes validiores, producti, per paria longitudine valde 

 crescentes, cursorii, supra et lateribus setiferi, tibiis quadruplici 

 serie spinulosis, spinis longis, gracilibus. Coxæ duplo lon- 

 giores quam crassiores, scrobe femorali levissime excavato; 

 trochanteres coxis quarta parte breviores, seta ambulatoria 

 gracili; femora coxis quarta parte longiora, cylindrica, sub- 

 clavata; tibiæ clavatæ, femoribus tertia parte longiores; tarsi 

 cylindrici, apicem versus tenuiores, producti, tibiis duplo pæne 

 longiores iisque dimidio graciliores. Ungulæ gracillimæ, valde 

 inæquales, priore sextuplo majore, spinula basali instructa. 



Abdomen capite cum thorace paulo longius, lineare ova- 

 tum; pleuræ exsertæ, scutis majusculis. Scuta tergorum 

 convexiuscula, transversa, triplo ferme latiora quam longiora, 

 lateribus manca, subrecta, non marginata; impressiones muscu- 

 lares rotundatæ. Annulus nonus brevissimus, scuto ventrali 

 integro, superne autem non nisi cercorum basi constans, scu- 

 tum bilobum simulans. Annulus analis brevis, conicus, mollis. 



Cerci fixi, colore radicis pallido terminatione abrupta 

 articulationem simulante, abdomen longitudine pæne æquantes, 

 validiores, apicem versus sensim paulo tenuiores, nonnihil 

 arcuati, densius verticillate pilosi, tuberculis setiferis angulate 

 productis nodulosi. 



